stanford-oval/wikipedia huggingface dataset:
Simpsonit (10. tuotantokausi)
Jaksoluettelo > Tähtien loisteessa (When You Dish Upon a Star)

Simpsonit viettävät lomapäivää järvellä. Homer löytää sattumalta Hollywood-pariskunta Kim Basingerin ja Alec Baldwinin piilopaikan. Tähdet palkkaavat Homerin henkilökohtaiseksi avustajakseen sillä ehdolla, ettei Homer kerro heidän sijainnistaan kellekään. Siitä huolimatta Homer kertoo heistä vahingossa ystävilleen Lennylle, Carlille ja Moelle Moen kapakassa istuessaan. Seurauksena tähdet katkaisevat välinsä Homerin kanssa.
Homer perustaa asuntovaunuun Hollywood-tähtiä halventavan museon, jossa hän myy kaikkia Kimiltä, Alecilta ja heidän ystävältään Ron Howardilta hänelle jääneitä tavaroita. Tähdet alkavat kuitenkin katua tapaa, jolla kohtelivat ystäväänsä, joten he päättävät pyytää Homerilta anteeksi. Nähtyään Homerin bisneksen portin edessä he lähtevät ajamaan tätä takaa ja haastavat hänet oikeuteen. Lopputuloksena Homerin pitää pysyä vähintään 800:n kilometrin päässä mistä tahansa julkimosta.
Vierailevat näyttelijät: Alec Baldwin, Kim Basinger, Ron Howard ja Brian Grazer
Jaksoluettelo > Woodstockin muistot (D'Oh-in' in the Wind)

Homer tajuaa, ettei hän tiedä, mitä nimikirjain "J" tarkoittaa hänen nimessään Homer J. Simpson. Homer löytää tiensä hippiyhteisöön, jossa hänen äitinsä eli joskus, ja saa selville J:n tarkoittavan Jayta. Homer päättää alkaa elää hippityyliin Seth- ja Munchie-nimisten hänen äitinsä vanhojen ystävien kanssa. Homer saa kuitenkin pian tietää, että Sethilla ja Munchiella on appelsiinimehubisnes, jolla he rahoittavat hippielämänsä. Pian Homer saa huomata, ettei hänestä ole hipiksi, ja asiat palaavat takaisin normaaleiksi.
Vierailevat näyttelijät: George Carlin, Martin Mull ja Yo La Tengo.
Jaksoluettelo > Kiitettävä (Lisa Gets an 'A')

Lisa sairastuu ja joutuu jäämään pois koulusta. Marge kehottaa häntä pelaamaan Bartin videopeliä saadakseen ajatuksensa pois koulusta. Lisa innostuu pelaamaan liikaa, eikä ehdi lukea koetta varten. Hän turvautuu lunttaukseen, ja saa huippuarvosanan. Koululle myönnetään Lisan ansiosta apuraha, mutta hän päättää olla rehellinen ja tunnustaa luntanneensa. Samaan aikaan Homer hankkii hummerin kasvattaakseen sen ruoaksi, mutta siitä tuleekin Homerin lemmikki.
Lisan pelaama Dash Dingo -peli on ilmeisesti parodia Crash Bandicoot -videopelisarjasta.
Jaksoluettelo > Munuainen (Homer Simpson in: "Kidney Trouble")

Ukin munuaiset räjähtävät ja Homer päättää lahjoitta toisen omistaan. Hän kuitenkin jänistää ennen leikkausta ja pakenee "Kadonneiden sielujen" laivaan. Homer kertoo laivassa tarinan ukin munuaisista ja laivan matkustajat järkyttävät. Homer heitetään mereen ja hän huuhtoutuu rantaan. Homer palaa luovuttamaan munuaista, mutta pakenee taas ja jää auton alle. Homer herää ja tajuaa, että toinen hänen munuaisistaan on poissa. Tohtori Hibbert kertoo, että ukille annettiin Homerin munuainen, kun hän oli sairaalassa.
Jaksoluettelo > Kirottu sunnuntai (Sunday, Cruddy Sunday)

Homer, Bart ja joukko miehiä ympäri Springfieldiä lähtee Miamiin katsomaan Super Bowlia, mutta perille päästessään he huomaavat heidän lippujensa olevan väärennöksiä. Lopputuloksena heidät lukitaan "Super Bowl -vankilaan". Heidän onnistuu paeta sellistään, ja he pääsevät VIP-aitioon katsomaan peliä. Lopulta he joutuvat pelaajien sekaan ja Homer päätyy heiluttelemaan voittopokaalia pukuhuoneessa.
Simpsoneiden kotona Marge ja Lisa yrittävät keksiä jotain tekemistä tylsyyden keskelle. He löytävät "Vincent Pricen munanmaalaussetin", ja he alkavat maalata munia. Heille selviää kuitenkin, ettei paketista löydy jalkoja. Vaikka laatikko onkin vuodelta 1967, kaksikko päättää silti tilata jalat.
Vierailevat näyttelijät: John Madden, Troy Aikman, Dan Marino, Pat Summerrall, Rosey Grier, Rupert Murdoch, Fred Willard, Dolly Parton
Jaksoluettelo > Homerista Max (Homer to the Max)

Homer huomaa, että TV-ohjelman hahmolla on sama nimi kuin hänellä. Hahmo muutetaan kuitenkin pilottijakson jälkeen lihavaksi, kömpelöksi idiootiksi. Homer alkaa hävetä nimeään ja päättää vaihtaa sen. Hän löytääkin hiustenkuivaimen kyljestä nimen "Max Power" ja päättää muuttaa sen siksi. Tämän jälkeen herra Burns, Marge ja "Max" kutsutaan juhliin, jossa he tapaavat paljon kuuluisia ihmisiä. Juhlien tarkoitus oli kuitenkin suojella punapuita, ja Marge ja Max joutuvatkin heidän mukaansa, ja heidät köytetään puihin kettingeillä. Maxin onnistuu kuitenkin kaataa kaikki puut ketjullaan juostessaan pakoon Eddie- ja Lou-poliiseja. Tapahtuman jälkeen Max päättää muuttaa nimensä takaisin Homeriksi.
Vierailevat näyttelijät: Ed Begley Jr.
Jaksoluettelo > Ystävänpäivälahjat (I'm With Cupid)

Apun Manjula-vaimo väittää miehen jättävän hänet täysin vaille huomiota, joten Apu päättää hemmotella vaimoaan mitä mielikuvituksellisimmilla ja kauniimmilla ystävänpäivälahjoilla. Lopuksi Apu päättää kirjoittaa rakkauskirjeen taivaalle. Muut Springfieldin miehet päättävät sabotoida tämän aikeen. Kun kone alkaa kirjoittaa viestiä "I ♥ U MANJULA", Homerin onnistuu leikata viesti muotoon "I ♥ U". Homer itse saa Margen rakkauden takaisin hyppäämällä lentokoneesta ruusujen peitossa. Muut springfieldiläisnaiset käsittävät Apun viestin viestinä omalta rakkaaltaan.
Vierailevat näyttelijät: Elton John, Jan Hooks
Jaksoluettelo > Ulvovat kilometrit (Marge Simpson in: "Screaming Yellow Honkers")

Homer ostaa SUVin mutta menettää pian kiinnostuksensa siihen, ja lahjoittaa sen Margelle. Uuden autonsa huumassa Margelle kehittyy hallitsematon ajoraivo. Hän päätyy menettämään ajokorttinsa epäonnistuttuaan ajokokeessa ja törmättyään vankilaan. Hänen ajoraivoaan kuitenkin tarvitaan, kun Homer vapauttaa vahingossa kaikki eläintarhan sarvikuonot.
Vierailevat näyttelijät: John Kassir, Hank Williams Jr.
Jaksoluettelo > Oma huone (Make Room for Lisa)

Homer, Lisa ja Bart menevät museoon, jossa Homer nuolaisee parlamenttiä, josta hänelle tulisi 10 tonnin sakot, mutta museon omistama puhelinyhtiö ymmärtää, ettei raha kasva puussa. Joten Simpsoneiden talon päälle tulee puhelintorni ja tornin laitteistot tulevat Lisan huoneen sisälle, joten Lisan pitää muuttaa Bartin kanssa samaan huoneeseen. Marge kuuntelee itkupuhelimella muiden puheluja. Lisaa alkaa sattumaan mahaan ja Homer vie hänet Dr Hibbertin luo. Dr Hibbert sanoo, että Lisan mahakivut johtuvat sterssistä. Lisa ja Homer menevät intialaiseen kauppaan, jossa he menevät säiliöihin rentoutumaan. Bart ja Milhouse tekevät jekun Margelle ja Marge lyö itkupuhelimella Milhousea päähän.
Jaksoluettelo > Rekkaseikkailu (Maximum Homerdrive)

Homer syö kilpaa pihviä rekkakuskin kanssa. Rekkakuski voittaa, mutta kuolee nautamyrkytykseen hetkeä myöhemmin. Homer ja Bart aikovat viedä tämän lastin perille. Tulee kiire ja Homer nukahtaa rattiin. Rekalle ei kuitenkaan käy kuinkaan, kiitos rekkaan asennetun automaattiajojärjestelmän. Homer paljastaa järjestelmästä kaikille ja toiset rekkakuskit pelkäävät menettävänsä työkeikkansa ja he yrittävät pysäyttää Homerin. Kotona Marge ja Lisa päättävät ostaa uuden ovikellon, ja sopiva ovikello löytyykin, mutta kukaan ei soita sitä. Kun Lisa soittaa ovikelloa se ei lakkaa enää soimasta. Pian kaikki Springfieldin asukkaat kärsivät Simpsonien uudesta ovikellosta.
Jaksoluettelo > Simpsonien raamattutarinat (Simpsons Bible Stories)

On kuuma kirkkopäivä. Koska saarna on niin pitkäveteinen, perhe nukahtaa ja alkaa nähdä raamatullisia unia.
Aatami ja Eeva – Homer ja Marge ovat Aatami ja Eeva, jotka syövät Snake Jailbirdiltä näyttävän käärmeen houkuttelemina kiellettyä hedelmää hyvän ja pahan tiedon puusta. Tämän jälkeen Ned Flandersia epäilyttävästi muistuttava Jumala häätää heidät Eedenistä.
Mooses – Milhouse on Mooses, joka taistelee egyptiläisiä – rehtori Skinneriä ja Springfieldin poliisivoimia – vastaan yrittäessään vapauttaa juutalaiset – Springfieldin ala-asteen oppilaat – heidän valtansa alta.
Kuningas Salomon – Homer on kuningas Salomo, jonka täytyy päättää, kummalle miehelle (Lennylle vai Carlille) kirsikkapiiras kuuluu.
Daavid ja Goljat – Bart on Daavid, joka yrittää murhata Goljatin (Nelson Muntzin) tämän tapettua hänen vanhimman ystävänsä (isoisän, Metuselahin).
Joissakin uusintaesityksissä jakson nimi on ollut ”Raamatun tarinoita”.
Tämä on ensimmäinen sarjan normaalista todellisuudesta poikkeava niin sanottu trilogiajakso, joka ei ole Kauhujen talo -jakso, tosin tässä jaksossa itsenäisiä osioita on neljä eikä kolme kuten myöhemmissä.
Jaksoluettelo > Pop-taiteilija (Mom and Pop Art)

Kun taiteenostaja näkee Homerin epäonnistuneen yrityksen rakentaa tiiligrilli, hän uskoo sen olevan mestariteos ja Homer julistetaan taiteilijaksi, ja hän alkaa kanavoida raivoaan uusiin töihinsä. Hän myös ystävystyy monien taiteilijoiden kanssa. Marge, joka on yrittänyt päästä pinnalle taiteilijana jo vuosia, tulee kateelliseksi Homerin helposta menestyksestä. Kuitenkin, kun Homer suunnittelee näyttelyn, hänen kollegansa syyttävät häntä muuntautumiskyvyttömäksi.
Inspiraation puuskassa Homer aiheuttaa Springfieldiin tulvan ja laittaa eläimille snorkkelit päähän. Yllättäen Springfield näkee tämänkin mestariteoksena, ja kaikki alkavat nauttia Springfieldin uusista kanaaleista.
Vierailevat näyttelijät: Jasper Johns ja Isabella Rossellini.
Jaksoluettelo > Vanhus ja poika (The Old Man and the "C" Student)

Pilattuaan Springfieldin mahdollisuuden järjestää Olympiakisat Bart käsketään yhdyskuntapalveluun Springfieldin vanhainkotiin. Sillä välin Homer käynnistää uusimman rikkauksientekosuunnitelman ja alkaa myydä jousia, joita aiottiin käyttää Olympialaisten maskottina. Suunnitelma epäonnistuu, kun kaupunki saa tietää Bartin olevan vastuussa ohimenneestä mahdollisuudesta.
Bart kyllästyy vanhainkodissa siihen, kuinka vähän vanhukset saavat tehdä, ja hän vie heidät veneretkelle. Vanhukset pitävät retkestä siihen asti, kun heidän veneensä törmää herra Burnsin purjeveneeseen.
Vierailevat näyttelijät: Jack LaLanne
Jaksoluettelo > Ei voi ostaa rakkautta (Monty Can't Buy Me Love)

Toinen miljonääri, Arthur Fortune, kaappaa Springfieldin sydämet itselleen antamalla jokaiselle yhden dollarin, jolloin herra Burns alkaa etsiä tapoja julkisuuskuvansa kiillottamiseksi ja hän palkkaa Homerin avustamaan häntä siinä. Kuitenkin hänen suunnitelmansa epäonnistuu: kun hän käskee Homerin heittää hopeakolikoita ihmisille, he loukkaantuvat painavista kolikoista.
Viimeisenä vaihtoehtonaan Burns päättää siepata Loch Nessin hirviön. Kuitenkin jopa tämä suunnitelma epäonnistuu, kun hirviö paljastuukin suloiseksi ja hellyttäväksi. Burns antaa lopulta Nessielle työn kasinoltaan, kun Homer sanoo, että vihattujen ihmisten ei tarvitse tehdä mitään muiden ihmisten hyväksi.
Vierailevat näyttelijät: Michael McKean
Jaksoluettelo > Päivä Tokiossa (Thirty Minutes Over Tokyo)

Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Stormblåst

| Stormblåst Dimmu Borgir |
| --- | --- | --- |

Studioalbumin tiedot
 Äänitetty : Endless Sound Productions, heinä–syyskuu 1995
 Julkaistu: 1996
 Tuottaja(t): Dimmu Borgir
 Tyylilaji: melodinen black metal
 Kesto: 49.40
 Levy-yhtiö: Cacophonous Records Century Media
Muut kannet

Dimmu Borgirin muut julkaisut
| For All Tid 1994 | Stormblåst 1996 | Enthrone Darkness Triumphant 1997 |
Stormblåst on Dimmu Borgirin vuonna 1996 julkaisema melodinen black metal -albumi. Albumi on yhtyeen toinen ja viimeinen kokonaan norjankielinen äänite. Yhtyeen keulahahmot, Silenoz ja Shagrath, äänittivät ja soittivat albumin uudelleen vuonna 2005.
Kappaleet

Kaikki kappaleet säveltänyt ja sanoittanut Shagrath & Silenoz, ellei toisin mainita.
Alt lys er svunnet hen – 6.07
Broderskapets ring – 5.10
Når sjelen hentes til Helvete – 4.33
Sorgens kammer – 6.21
Da den kristine satte livet til – 3.08
Stormblåst – 6.16
Antikrist – 3.43
Dødsferd – 5.30
Vinder fra en ensom grav – 4.28
Guds fortapelse - åpenbaring av dommedag – 4.24
Kokoonpano

Shagrath - soolokitara, laulu
Silenoz - rytmikitara, laulu
Tjodalv - rummut, lyömäsoittimet
Tristan - bassokitara
Stian Aarstad - koskettimet, piano
Taustaa

Guds fortapelse -kappaleen intro on otettu Antonín Dvořákin sinfonia nro 9 e-molli op. 95, lisänimeltään Uudesta maailmasta.
Kosketinsoittaja Stian Aarstad plagioi Sorgens Kammer -kappaleen melodian tietokonepelistä nimeltä Agony, tästä syystä kappale jäi pois uusintanauhoitukselta.
Aarstad kopioi myös Alt lys er svunnet hen -kappaleen intron Magnum-yhtyeen kappaleesta Sacred hour.
Aiheesta muualla

Stormblåst Discogsissa. (englanniksi)
Albumi Stormblåst Encyclopaedia Metallum -sivustolla (englanniksi)
Stupido Groove

| Stupido Groove Miljoonasade |
| --- | --- | --- |

Studioalbumin tiedot
 Julkaistu: 19. tammikuuta 1998
 Tuottaja(t): Pekka Witikka
 Tyylilaji: Poprock
 Kesto: 48.04
 Levy-yhtiö: Musiikki-Fazer
Miljoonasateen muut julkaisut
| 20 suosikkia – Tulkoon rakkaus 1997 | Stupido Groove 1998 | Made in Taiwas 1998 |
Stupido Groove on suomalaisen Miljoonasade-yhtyeen 11. studioalbumi. Se julkaistiin 19. tammikuuta 1998. Levyllä on kuultavissa runsaasti vaikutteita konemusiikista.
Kappaleet

"Goodbye shoes" – 3.17  (säv. Olli Heikkinen)
"Nuoruus" – 4.00  (säv. Olli Heikkinen)
"Sulka" – 4.34  (säv. Matti Nurro)
"Sirkusperheen Meeri" – 3.54  (säv. Matti Nurro)
"Kundilla seisoo" – 4.07  (säv. Matti Nurro)
"Ai mikä mua vaivaa? (etusormi)" – 4.07  (säv. Olli Heikkinen)
"Poistui kotoaan" – 4.47  (säv. Ari Laaksonen)
"Kenen syy" – 4.56  (säv. Olli Heikkinen)
"Stupido groove" – 3.47  (säv. Olli Heikkinen)
"Paskanmarjat" – 4.00  (säv. Matti Nurro)
"Meri ei kerro" – 4.18  (säv. Matti Nurro)
"Kupla" – 4.07  (säv. Heikki Salo)
"Sulka" omistettu Hannelelle
Sanoitukset: Heikki Salo
Sovitukset: Miljoonasade & Pekka Witikka
Tekijät > Vierailijat

"Kundilla seisoo" / taustalaulu: Ona Kamu ja Anna-Mari Kähärä
Puhaltimet: Kallio Horns;
Heikki Keskinen
Matti Lappalainen
Markku Renko
Marko Vasama
Axel F.
Puhallinsovitus: Heikki Keskinen
"Sirkusperheen Meeri" / äänet: Juhani Leipä Syrjälä, Pera Pirkola
"Goodbye Shoes" / puhaltimet: Janne Murto
Tuotanto: Pekka Witikka
Projektipäällikkö: Timo Lindström
Äänitys ja miksaus: Pekka Witikka / Hot House Studios
Masterointi: Pauli Saastamoinen / Finnvox
Kuvat: Rascar
Kuvausjärjestelyt: Saara Vainikka
Kansi: LemonWorks
Aiheesta muualla

Stupido Groove Discogsissa (englanniksi)
Suntech Power

Suntech Power on kiinalainen energiayritys, joka valmistaa aurinkokennoja (PV cells ja modules). Suntech Power on kiinalais-australialainen yhteisyritys, joka listattiin New Yorkin pörssiin (NYSE: STP) joulukuussa 2005. Yrityksen mukaan sen liikevaihto on $0,6 milj. (2006) ja $0,23 milj. (2005). Yrityksellä on sopimus toimittaa aurinkokennoja Pekingin Olympia Stadioniin. Yritys oli ilmoittanut laajentavansa tuotantoaan 1500 MW:lla 2008–10 mennessä, samoin kuin kiinalaiset Nanjing CEEG PV Tech ja Yingli Solar.
Toimitusjohtaja on Dr. Zhengrong Shi (s. 1963). Hän on Forbesin mukaan rikkain kiinalainen 2006, ja omistaa $2,2 miljardia US 3/2006. Hänellä on Australian kansalaisuus. Dr. Shi Zhengrong suoritti tohtorin tutkinnon Australiassa ja palasi sen jälkeen Kiinaan 2001 ja perusti Suntech Powerin.
Osti japanilaisen PV-yrityksen MSK elokuussa 2006. MSK valmistaa PV-kennoja rakennuksiin ja rakennusmateriaaleihin.
Yritys aloittaa ohutfilmikennojen valmistuksen Shanghain tiedepuistossa kapasiteetilla 50 MW 2008–2009. Kennoissa yhdistetään amorfinen ja mikrokiteinen pii ohuena kerroksena lasi-kantajaan. Kidepiikennoihin verrattuna piin tarve on 2 %.
Aiheesta muualla

'Climate of fear' in solar research[vanhentunut linkki] The Canberra Times, 30.5.2006
Suntech Power
Sundalaiset

Sundalaiset ovat Jaavan saaren länsiosasta Indonesiasta lähtöisin oleva etninen ryhmä. Sundalaiset puhuvat sundan kieltä ja suurin osa heistä on muslimeja. Vuonna 2010 sundalaisia oli Indonesiassa 36 701 670, eli he muodostivat noin 15,5 % koko maan väestöstä.
Historia

Sundalaiset ovat historiansa aikana olleet eristyksissä ulkomaailmasta. Islamin usko tuli alueelle intialaisten kauppiaiden mukana 1400-luvulla. Sundalaisten ylimystö kääntyi islamiin Bantenin sulttaanin määräyksestä vuonna 1579. Vain hieman myöhemmin sundalaiset päätyivät Mataramin sulttaanikunnan alaisuuteen ja jonkin aikaa tämän jälkeen alueella nousivat valtaan Alankomaat. Alankomaalaisten mukana tulivat plantaasiviljelmät ja kahvi. Sundalaiset kapinoivat Alankomaita vastaan kahteen otteeseen, ensimmäisen kerran vuonna 1880 ja toisen kerran hieman toisen maailmansodan jälkeen. Molempien kapinoiden tavoitteena oli itsenäinen sundalainen valtio, joka ei kuitenkaan toteutunut. Sundalaiset ovat nykyisin osa itsenäistä Indonesiaa.
Kulttuuri

Sundalaisten pääelinkeino on riisinviljelys. Jotkut sundalaiset etenkin heidän asuinalueidensa lounaisosissa harjoittavat edelleen kaskiviljelystä. Vuosittain tuotetaan tavallisesti kolme riisisatoa. Riisin ohella kasvatetaan esimerkiksi kasviksia, chiliä ja tupakkaa. Rannikolla monet harjoittavat myös kalastusta tai kalanviljelyä. Suurin osa sundalaisista on muslimeja, mutta heidän uskonnossaan on monia piirteitä vanhoista islamia edeltäneistä uskonnollisista tavoista. Uskontoon kuuluu varsin keskeisenä osana esimerkiksi seremonialliset käynnit esi-isien haudoilla. Sundalaisten alaryhmä baduit harjoittavat edelleen perinteistä uskoa.
Aiheesta muualla

Kuvia tai muita tiedostoja aiheesta Sundalaiset Wikimedia Commonsissa
Sundalaiset häät moskeijassa.
Suntory

| Suntory Holdings Limited |
| --- | --- |
ISIN:  JP3336560002
Perustettu:  1899
Perustaja:  Torii Shinjiro
Toimitusjohtaja:  Nobutada Saji
Kotipaikka:  Osaka
Toimiala:  juomateollisuus
Tuotteet:  viski, olut, kahvi, virvoitusjuomat
Liikevaihto:  1 851 567 miljoonaa jeniä (2012)
Liikevoitto:  103 061 miljoonaa jeniä
Nettotulos:  36 631 miljoonaa jeniä
Henkilöstö:  28 767
Kotisivu:  http://www.suntory.com/
Infobox OKNimi-testi OK: 
Suntory Holdings Limited (サントリーホールディングス株式会社 Santorī Hōrudingusu Kabushiki-Gaisha?)  on japanilainen alkoholi- ja virvoitusjuomien valmistaja. Yhtiö on aloittanut toimintansa 1899. Sen pääkonttori on Osakassa. Se on tuottanut omaa viskiään vuodesta 1923.  Yrityksen omistajasuku kuuluu Japanin rikkaimpiin. Toimitusjohtaja Nobutada Saji on perustajan pojanpoika. Suvun hallussa on nykyisin noin 90 prosenttia Suntoryn osakkeista. Suntory tuottaa monenlaisia juomia tölkkikahvista oluisiin. Se osti ranskalaisen Oranginan vuonna 2001.
Suntoryn viskiä.
Yritys listautui pörssiin vuonna 2013.
Aiheesta muualla

Kuvia tai muita tiedostoja aiheesta Suntory Wikimedia Commonsissa
Tainnutuskranaatti

M84-tainnutuskranaatti
Tainnutuskranaatti on kranaatti, joka on suunniteltu tainnuttamaan kohde. Tainnutuskranaatista ei lennä sirpaleita. Kranaatin räjähtäessä se tuottaa yli 150 dB:n äänen ja muutaman miljoonan kandelan välähdyksen, sekä vapauttaa ilmaan melko pienen määrän kaasua, joka pakottaa ihmisen sulkemaan silmänsä ja saa kyynelet valumaan.
Ilman asianmukaista suojautumista tainnutuskranaatin räjähdys lähietäisyydellä saattaa aiheuttaa verenvuotoa korvista, tilapäisen sokeuden ja tilapäisen kuulovaurion.
Storm the Gates

| Storm the Gates Venom |
| --- | --- | --- |

Studioalbumin tiedot
 Äänitetty : 2016–2018
 Studio : Thunderoar OQB Studios DooM Mobile OffWorld Mobile Recording Insomniac Sound & Vision
 Julkaistu: 14. joulukuuta 2018
 Tyylilaji: heavy metal thrash metal
 Kesto: 53.11
 Levy-yhtiö: Spinefarm
Venomin muut julkaisut
| From the Very Depths 2015 | Storm the Gates 2018 |   |
Storm the Gates on brittiläisen metalliyhtye Venomin 15 albumi, jonka Spinefarm Records julkaisi vuonna 2018.
Vastaanotto

| Kriitikoiden vastaanotto> Arvostelupisteet.Julkaisu | Kriitikoiden vastaanotto> Arvostelupisteet.Pisteet |
| --- | --- |
Angry Metal Guy: 
BraveWords: 
Soundi: 
Kaaoszine: 
New Noise Magazine: 
Sputnikmusic: 
Soundin Nuutti Heiskala kirjoitti ”väsähtäneen edelläkävijän sinnittelevän vanhan maineen varassa”. Aiempien albumien kaavaa toistava Storm the Gates ei Heiskalan mukaan tavoita varhaisen Venomin luomaa vaarantunnetta. Kaaoszinen Sami Elamaa piti Storm the Gatesia ”kerta kaikkiaan keskinkertaisena suorituksena”. Mielikuvituksettomien riffien ja kertosäkeiden varaan rakentuvat kappaleet aiheuttavat Elamaassa ”pelkkää myötähäpeää”, vaikka albumi onkin hieman parempi kuin vuoden 2006 ”mätäpaise” Metal Black.
Angry Metal Guy -sivustolla julkaistu arvio kuvaili Venomia ”anakronismiksi”, jonka uhmakas asenne on vuosien saatossa kuihtunut ja menettänyt merkityksensä. ”Surullisintahan kaikessa on se, ettei [Storm the Gates] varmaankaan jää Venomin viimeiseksi albumiksi. Mutta se voisi yhtä hyvin jäädä, sillä seuraava ei ole sen kummempi.” Myös Sputnikmusicin Brendan Schroer valitteli Venomin alennustilaa ja kappaleiden keskinäistä samankaltaisuutta. Storm the Gatesin harvoina onnistumisina Schroer mainitsee ”The Mighty Have Fallenin”, johon tuplabasarikomppi ja black metal -henkinen kitaratremolo tuovat aggressiota, sekä ”I Dark Lordin”, jonka pelottava tunnelma poikkeaa muista  albumin kappaleista.
BraveWordsin Ryan Owenson piti Storm the Gatesia ja vuonna 2015 ilmestynyttä From the Very Depthsiä Venomin parhaina albumeina sitten 1980-luvun alun. From the Very Depthsin suoraviivaiseen metalliin verrattuna Storm the Gates on punk-vaikutteisempi: ”Metallin ja punkin välinen jännite on aina ollut Venomin vahvuuksia, ja tämä albumi vangitsee sen hyvin eläväisesti.” Owenson kehuu myös ”viehättävän vanhakantaisia” tuotantoarvoja. New Noise Magazinen Brian O’Neill huomauttaa, ettei black metalin kehittäjänä pidetty Venom ole enää pitkään aikaan julkaissut genreen kuuluvaa musiikkia. Tämä saattaa tosin johtua tyylilajin, ei yhtyeen, muuttumisesta. Storm the Gatesia O’Neill kuvailee vanhanaikaisen thrash metalin ja punkin sekoitukseksi, joka on hieman keskivertoa parempi 2000-luvun Venom-albumi. Conrad ”Cronos” Lantin sanoituksia hän pitää ”hassuina”, varsinkin kun huomioi miehen ehtineen jo yli 50 vuoden ikään.
The Metal Archives -sivuston käyttäjäarvioista lasketun keskiarvon mukaan Storm the Gates on Venomin huonoin albumi.
Kappaleet

Bring Out Your Dead – 3.20
Notorious – 4.13
I Dark Lord – 4.40
100 Miles to Hell – 4.47
Dark Night (of the Soul) – 4.46
Beaten to a Pulp – 3.12
Destroyer – 4.13
The Mighty Have Fallen – 3.12
Over My Dead Body – 5.06
Suffering Dictates – 3.09
We the Loud – 3.54
Immortal – 3.30
Storm the Gates – 3.45
Kokoonpano

Conrad ”Cronos” Lant – laulu, bassokitara
Stuart ”Rage” Dixon – sähkökitara
Danny ”Dante” Needham – rummut